Diari Oficial de la Generalitat Valenciana


Sumari del DOGV 7917, del 15-11-2016 (2016/8113)

Notificació de la sentència dictada en el judici verbal número 1770/2015.
-------------------------------------------------------------------------

### Dades del document

Número de DOGV
:   7917

Data del DOGV
:   15-11-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/8113


Organisme emissor
:   Jutjat de Primera Instància Número 1 de Benidorm

Tipus de document
:   Edicte

Notificació de la sentència dictada en el judici verbal número 1770/2015. [2016/8113]  
Judici verbal (250.2) 001770/2015 P  
Demandant: María Teresa Deu García Faria.  
Procuradora: Cristina Perulles Rodríguez.  
Demandats: Sara Carolina Messeguer Lyons i Miguel Ángel Manzano Jiménez.  
Procurador/a: -  
Tomás Mora Zaragoza, secretari del Jutjat de Primera Instància número 1 de Benidorm, que en les actuacions a què es fa referència, a instàncies de la procuradora Cristina Perulles Rodríguez, en nom i representació de María Teresa Deu García Faria, contra Sara Carolina Messeguer Lyons i Miguel Ángel Manzano Jiménez, s'ha dictat la sentència que té l'encapçalament i la part dispositiva que, literalment, són com segueix:  
  
«Sentència número 000197/2016  
Benidorm, 13 de juliol de 2016  
Alfonso Franco Docavo, magistrat jutge substitut del Jutjat de Primera Instància número 1 de Benidorm i partit, he vist aquestes actuacions de judici verbal exercint una acció de protecció sumària del dret real inscrit, que se seguixen amb el número 1770/2015, a instàncies de la procuradora dels tribunals Cristina Perulles Rodríguez, en representació de María Teresa Deu García Faria, assistit tècnicament pel lletrat Joaquín J. Oukher Borrego, contra Sara Carolina Messeguer Lyons i Miguel Ángel Manzano Jiménez, declarats en situació de rebel·lia processal, en nom del rei dicte aquesta resolució, fonamentada en els següents:  
[?]  
Dispositiva  
Estime la demanda interposada per la procuradora Cristina Perulles, en representació de María Teresa Deu García Faria, contra els demandats Sara Carolina Messeguer Lyons i Miguel Ángel Manzano Jiménez, i:  
1. Declare l'efectivitat del dret de l'actora María Teresa Deu García Faria sobre l'habitatge xalet siti a Altea (Alacant), Villa Magda, paratge Carbonera, actualment a l'avinguda del Port, número 3. Finca registral número 3299, tom 1303189, llibre 425, foli 24, del Registre de la Propietat d'Altea.  
2. Condemne els demandats a reconéixer, respectar i no pertorbar sota cap concepte la plena eficàcia del domini inscrit que té l'actora i a desallotjar de forma immediata l'immoble assenyalat, amb l- advertència de llançament si no el desallotgen dins del termini d'un mes des de la data d'aquesta resolució.  
3. Condemnar els demandats al pagament de les costes processals.  
Expediu-ne un testimoniatge i uniu-lo a les actuacions i incloeu l'original en el llibre de sentències.  
Notifiqueu aquesta resolució a les parts dins del termini dels cinc dies següents al de la data d'aquesta resolució (art. 447 LEC), i feu-los saber que aquesta resolució no és ferma i que, en contra, s'hi pot interposar un recurs d'apel·lació per a l'Audiència Provincial d'Alacant. Si escau, caldrà presentar un escrit d'interposició del recurs en aquest jutjat dins del termini dels 20 dies següents a la notificació (art. 455 i ss. LEC), en què ha d'esmentar la resolució objecte d'apel·lació, amb la indicació dels pronunciaments que s'impugnen, i que ha de contindre les al·legacions en què fonamenta la impugnació (art. 458 LEC).  
Protecció de dades de caràcter personal. S'adverteix expressament a totes les parts, testimonis i perits, i altres persones que siguen receptores d'aquesta resolució que hauran de guardar total i absoluta confidencialitat de totes les dades de caràcter personal que hi consten, i no n'és permesa, de manera terminant, la transmissió d'aquestes dades i/o la comunicació a través de qualsevol mitjà o procediment, les quals han de ser tractades exclusivament per als fins propis de l'Administració de Justícia, ex Llei Orgànica 15/1999, de 13 de desembre, de protecció de dades de caràcter personal, amb l'advertència d'incórrer en les responsabilitats administratives, civils i penals que pertoquen en cas contrari.  
Aquesta és la meua sentència, que pronuncie, mane i firme, Alfonso Franco Docavo, magistrat jutge substitut del Jutjat de Primera Instància número 1 de Benidorm i partit.  
Publicació. La sentència anterior ha sigut donada, llegida i publicada pel magistrat jutge que la subscriu, mentre celebrava audiència pública en el dia de la data. En done fe.»  
  
I perquè valga de notificació als demandats rebel, Sara Carolina Messeguer Lyons, Miguel Ángel Manzano Jiménez i ocupants ignorats de l'habitatge, expedisc aquest edicte.  
  
Benidorm, 11 d'octubre de 2016.- El lletrat de l'Administració de Justícia: Tomás Mora Zaragoza.